b"\n_START_ARTICLE_\nJaume Bonet i Moll\n_START_SECTION_\nMotius: canvis en la pol\xc3\xadtica ling\xc3\xbc\xc3\xadstica\n_START_PARAGRAPH_\nEl govern dirigit per Bauz\xc3\xa0 (PP), el dia 16 de mar\xc3\xa7 de 2012 va aprovar gr\xc3\xa0cies a la seva majoria absoluta a la cambra balear, el projecte de modificaci\xc3\xb3 de la funci\xc3\xb3 p\xc3\xbablica, fet que establia que el catal\xc3\xa0 passava de ser un requisit per accedir a la funci\xc3\xb3 p\xc3\xbablica, i simplement passava a considerar-se un m\xc3\xa8rit m\xc3\xa9s. Per a tirar-ho endavant, va ser necessari trencar el concens sobre la llei de la normalitzaci\xc3\xb3, i modificar diversos articles de la Llei de normalitzaci\xc3\xb3 ling\xc3\xbc\xc3\xadstica (per exemple, en refer\xc3\xa8ncia a la topon\xc3\xadmia)._NEWLINE_L'avantprojecte ja va causar molt d'enrenou en la societat de les Illes Balears, arribant, per exemple, a m\xc3\xa9s de 10.000 al\xc2\xb7legacions en contra de l'avantprojecte, segons va afirmar l'Obra Cultural Balear._NEWLINE_Fins i tot, aquest canvis van mostrar una divisi\xc3\xb3 interna en el Partit Popular, ja que diversos batlles es van mostrar en contra d'aquest canvi en la pol\xc3\xadtica ling\xc3\xbc\xc3\xadstica, com per exemple, el batlle de Manacor Antoni Pastor, o en un altre cas que els disset regidors de Sa Pobla, amb els 9 que militen a les files del PP, van presentar al\xc2\xb7legacions a les modificacions engegades.\n_START_SECTION_\nInici de la vaga\n_START_PARAGRAPH_\nEl jubilat Jaume Bonet, mestre jubilat, va iniciar la seva vaga de fam el dia 1 de mar\xc3\xa7 de 2012, despr\xc3\xa9s de diversos dies de preparaci\xc3\xb3, a Can Alcover, la seu de l'Obra Cultural Balear. El seu clar objectiu era posar en evid\xc3\xa8ncia la situaci\xc3\xb3 del catal\xc3\xa0 a les Illes i els canvis que s'estaven produint, aix\xc3\xad com fer-ho visible a molta gent."